Temeljem točke VIII. Odluke o uvjetima za dodjelu stipendija redovitim studentima preddiplomskog sveučilišnog studija nautičkog i brodostrojarskog smjera kao i učenicima koji pohađaju srednjoškolsko obrazovanje nautičkog, brodostrojarskog i ribarsko-nautičkog smjera, KLASA: 421-01/14-01/11, URBROJ: 530-03-2-14-1, od 10. lipnja 2014. godine:

**Ministarstvo pomorstva, prometa i infrastrukture**, Republike Hrvatske, Zagreb, Prisavlje 14. kojeg zastupa ministar dr. sc. Siniša Hajdaš Dončić (u daljnjem tekstu: Ministarstvo)

i

\_\_\_\_\_\_\_\_\_\_\_, OIB\_\_\_\_\_\_\_, \_\_\_\_\_\_\_\_\_\_\_\_\_\_, koji školske godine 2014/2015. pohađa \_\_\_\_\_razred \_\_\_\_\_\_\_\_\_\_škole\_\_\_\_\_\_\_, (u daljnjem tekstu: Učenik), smjer\_\_\_\_\_\_\_\_\_\_, zastupan po zakonskom zastupniku \_\_\_\_\_\_\_\_\_\_\_\_sklopili su:

**UGOVOR O DODJELI STIPENDIJE**

**Članak 1.**

Učenik je stekao pravo na stipendiju temeljem Rješenja ministra pomorstva, prometa i infrastrukture o dodjeli stipendije za Učenika, KLASA: UP/I-\_\_\_\_\_\_\_\_, URBROJ: \_\_\_\_\_\_\_\_\_\_od \_\_\_\_\_\_\_\_\_\_\_\_(u daljnjem tekstu: Rješenje).

**Članak 2.**

Učenik se obvezuje redovito savladavati propisano školsko gradivo bez ponavljanja razreda, a Ministarstvo se obvezuje isplaćivati stipendiju tijekom cijelog školovanja do završetka školske godine u kojoj je završio četvrti razred pomorske škole.

Učenik je dužan nakon završenog školovanja iz točke 1. ovoga članka ostvariti plovidbenu službu na brodovima najmanje onoliko vremena za koliko je primao stipendiju.

Ministarstvo će poništiti Rješenje i raskinuti Ugovor ukoliko Učenik iz bilo kojeg razloga prestane izvršavati obvezu iz točke 1. ovoga članka, osim u slučaju kada nastupi privremeno mirovanje prava i obveza o čemu odlučuje Ministarstvo na temelju pisanog zahtjeva Učenika i priloženih dokumenata.

**Članak 3.**

Mjesečni iznos stipendije za Učenika iz članka 2. ovoga Ugovora iznosi 800,00 kn (osamsto kuna), te je navedeni iznos Učenik dužan namjenski koristiti za školovanje.

Pravo na iznos iz točke 1. ovoga članka Učenik ostvaruje u razdoblju od 01. rujna 2014. (prvog rujna dvijetisućečetrnaeste) do 31. kolovoza 2017. (tridesetprvog kolovoza dvijetisućesedamnaeste) godine ukoliko ispunjava obvezu iz članka 2. točke 1. ovoga Ugovora.

Iznos iz točke 1. ovoga članka podložan je promjenama u odnosu na planirana sredstva u Državnom proračunu Republike Hrvatske, o čemu su ugovorene strane suglasne zaključiti dodatak Ugovoru.

**Članak 4.**

Ovim Ugovorom Ministarstvo pridržava pravo na povrat sredstava isplaćenih na ime stipendije u slučaju da Učenik ne ispuni obvezu iz članka 2. točke 1. ovoga Ugovora.

**Članak 5.**

Učenik koji ponavlja razred gubi pravo na stipendiju, te je isti dužan vratiti do tada primljeni iznos stipendije osim u slučajevima iz točke 2. ovoga članka.

Učenik koji je nakon ponavljanja razreda izgubio pravo na stipendiju, ali naknadno završi školovanje iz članka 2. ovoga Ugovora u roku ne duljem od 6 godina od dana upisa u pomorsku školu, nije dužan vratiti primljeni iznos stipendije.

Učenik koji napusti ili prekine školovanje, svojevoljno ili po izrečenoj stegovnoj mjeri Ministarstvo će poništiti Rješenje i raskinuti Ugovor, te je isti dužan vratiti cjelokupni primljeni iznos stipendije.

**Članak 6.**

Učenik je dužan prije početka svake školske godine, a najkasnije do 1. listopada tekuće godine, dostaviti Ministarstvu presliku svjedodžbe o uspješno završenom prethodnom razredu.

Za Učenika koji ne obavijesti Ministarstvo u roku iz točke 1. ovoga članka, Ministarstvo će postupiti sukladno članku 5. ovoga Ugovora.

**Članak 7.**

Ugovorne strane suglasne su da Ministar može posebnim aktom promijeniti visinu i način isplate stipendije, zbog čega nije potrebno mijenjati odredbe ovog Ugovora.

**Članak 8.**

Učenik se obvezuje, pismeno izvijestiti Ministarstvo o svim promjenama relevantnim za odredbe ovoga Ugovora (adresa prebivališta, dugotrajna bolest, ispis iz pomorske škole, ponavljanje razreda i sl.) u roku od 30 dana od nastale promjene.

Ukoliko učenik bez opravdanog razloga ne ispuni obavezu iz točke 1. ovoga članka, gubi pravo na stipendiju te je isti dužan vratiti do tada primljeni iznos stipendije.

**Članak 9.**

U trenutku potpisivanja ovog ugovora kao i za vrijeme trajanja istog, učenik ne smije primati niti jednu drugu stipendiju ili kredit kao pomoć za školovanje.

Ukoliko učenik u trenutku potpisivanja ovog ugovora kao i za vrijeme trajanja istog, prima stipendiju ili kredit iz stavka 1. ovoga članka Ministarstvo će poništiti rješenje o dodjeli stipendije, raskinuti ugovor, čime učenik gubi pravo na stipendiju, te je isti dužan vratiti do tada primljeni iznos stipendije.-----

**Članak 10**

Zakonski zastupnik/roditelj je suglasan da se temeljem ovog Ugovora kao ovršne isprave, radi namirenja tražbine Ministarstva iz članka 3. ovog Ugovora, nakon ispunjenja uvjeta iz članka 5. i 8., provede neposredna prisilna ovrha na cjelokupnoj imovini zakonskog zastupnika/roditelja.

Zakonski zastupnik/roditelj je suglasan da javni bilježnik na pisani zahtjev Ministarstva koji sadrži podatke o visini i dospijeću tražbine na ovaj Ugovor stavi potvrdu o njegovoj ovršnosti.

Ukoliko zakonski zastupnik/roditelj učenika potpisnik ovog ne podnese ovaj ugovor na solemnizaciju (potvrdu) kod javnog bilježnika u roku do mjesec dana od dana potpisivanja ovog ugovora, Ministarstvo će poništiti rješenje o dodjeli stipendije, raskinuti ugovor, čime učenik gubi pravo na stipendiju.

**Članak 11.**

Na ovaj Ugovor na odgovarajući se način primjenjuju odredbe Odluke o uvjetima za dodjelu stipendija redovitim studentima preddiplomskog sveučilišnog studija nautičkog i brodostrojarskog smjera kao i učenicima koji pohađaju srednjoškolsko obrazovanje nautičkog, brodostrojarskog i ribarsko-nautičkog smjera, KLASA: 421-01/14-01/11, URBROJ: 530-03-2-14-1, od 10. lipnja 2014. godine.

**Članak 12.**

U slučaju spora nadležan je Općinski sud u Zagrebu.

**Članak 13.**

Ovaj Ugovor sastavljen je u 3 (tri) istovjetnih primjeraka od kojih roditelj/zakonski zastupnik zadržava 1 (jedan) primjerak, ministarstvo jedan, a jedan ostaje u arhivi javnog bilježnika.

KLASA: \_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_\_\_\_ godine

**Student:** **Ministar:**

**dr. sc. Siniša Hajdaš Dončić**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_